Un grup de persoane din Hârja, credincioși ai parohiei și beneficiari ai Așezământului social din localitate, a vizitat vineri Catedrala, precum și Reședința mitropolitană din Iași. Pelerinii au fost primiți de Înaltpreasfințitul Părinte Teofan care le-a oferit în dar un veșmânt al Sfintei Parascheva.
Grupul a fost însoțit de preoții Ilarion Mâță și Petru-Nicolae Toma. După Ansamblul mitropolitan de la Iași, pelerinii s-au îndreptat către mănăstirile Hadâmbu și Giurgeni.
Ultima oprire a pelerinajului a avut loc la Reședința arhiepiscopală de la Roman.
Arhiepiscopul Ioachim a întâmpinat pelerinii care au adus și racla cu sfintele veșminte. Veșmântul va rămâne în Catedrala arhiepiscopală din Roman până în data de 31 martie, când Înaltpreasfinția Sa îl va aduce la biserica din Hârja, în cadrul unei slujbe de priveghere.
Sursă foto: Arhiepiscopia Romanului și Bacăului